**Vážené kolegyne, vážení kolegovia, milí priatelia !**

**V tomto roku čaká našu Asociáciu ôsmy (riadny) ročník a šiesty ročník Súdne psychiatrického sympózia doc. Juraja Fleischera.**

**Naše odborné sympózia sa stali stabilnou súčasťou profesionálneho života nás, ktorí sa venujeme súdnej psychiatrii a snažíme sa o neustále vzdelávanie v tomto psychiatrickom pododbore.**

**Tradičným miestom konania našich sympózií je hotel Most slávy v Trenčianskych Tepliciach.**

**V dňoch 9. a 10.  novembra 2018 sa bude konať**

**6. ročník Súdne psychiatrického sympózia doc. Juraja Fleischera**

**Sympózium je otvorené pre všetkých psychiatrov, ktorí majú záujem o súdnu psychiatriu.**

**S radosťou medzi nami privítame aj nečlenov ASPS a neznalcov, teda  tých psychiatrov, ktorí majú o súdnu psychiatriu záujem a uvažujú o zápise do Zoznamu znalcov MS SR.**

**Počas prvého dňa sympózia 9. novembra 2018 sa v úvode - od 16.00 hod. uskutoční valné zhromaždenie ASPS iba pre členov Asociácie a pozvaných hostí. Tohtoročné valné zhromaždenie bude volebné, zvolíme si orgány Asociácie na ďalšie 4 roky. Po zhromaždení budeme pokračovať večerou a večierkom.**

**V sobotu 10. novembra nás čaká celodenný odborný program, ktorý bude zameraný na forenznú alkohológiu a toxikológiu, samozrejme tiež na aktuálnu problematiku znaleckej praxe.**

**Dovoľte nám, aby sme Vás všetkých v mene správnej a dozornej rady na sympózium srdečne pozvali.**

**Na ďalších podstránkach si prosím prečítajte organizačné pokyny, zašlite internetovú prihlášku na ubytovanie ako aj na aktívnu účasť.**

**Veríme, že aj tohtoročné stretnutie členov ASPS v Tepliciach okrem rozšírenia odborných poznatkov, opätovne obohatí aj naše kolegiálne a kamarátske vzťahy.**

**Tešíme sa na stretnutie v hoteli Most slávy !**

**Juraj Lexmann, predseda ASPS**

**Svetozár Droba, predseda Dozornej rady ASPS**